Oracole de Delfi

L**Oracole de Delfi** ète l'oracole cchiù prestiggiose d'a releggione greche d'u periode classeche.

## 'A storie
'A storie tradizionale de l'Oracole de Delfi jè cundate jndr'à le prime righe de le *Eumenidi*, opere de Eschile. Jè 'u stesse oracole, 'a Pythía (Πυθία pure Pizia) a parlà:

Diverse 'u cunde tradizionale de l*Inne omeriche a Apolle*:

Evidenze archeologgeche onne demostrate ca 'u site addò stave mise l'oracole avere state 'nu luèche sacre 'zigne da l'epoche pre-greche. Jndr'à l'epoche andiche 'a conzultazione de l'oracole se faceve ogne anne, 'u 7 d'u mese de Bisio (febbrare/màrze), jndr'à l'epoche classeche 'a conzultazione se faceve ogne mese apparte le conzultaziune ca erane straordinarie. L'organizzazzione d'u tembie resultave comblicate assaije: le sacerdote (ἱερεύς) de Apolle erane doje e avenèvane nnumenate a vite, lore avèrene cure d'u culte e stipavane 'a statua soje; seguivane le *hósioi* (Ὄσιοι) jndr'à cinghe crestiane, nnumenate pure lore a vite, condrollavane 'u rispette de le rite celebbrate addà; le *prophétes* (προφήτης) aijutavane invece 'a Pythía (Πυθία); seguive otre personale addette a le sacrifice (μάγειροι), a le pulizie, a l'amministrazzione. 'A personalità cchiù 'mbortande ere 'a Pythía, 'a profetesse, scacchiate 'mbrà le femmene de Delfi senze nisciuna selezzione sus a l'età e nnumenate a vite. Putevane stà cchiù profetesse, 'mbonde a ttrede, 'a lore esistenze sacre ere regolate da 'a purezze rituale e da 'a continenze, condizione esibbite pure pe mezze de 'n'abbigliamende satte-satte e pe 'n'alimendazione regolate. 'A Pythía viveve jndr'à 'u sanduarije.

### Regole
Quanne stavane le conzultaziune ordinarie (chidde ogne mese), cengate vuleve puteve cercà response e 'u sacrifice ca pigghiavane le rite ere offerte da 'a cetate de Delfi; pe quanne riguarde 'nvece le conzultaziune "straordinarie", 'u sacrificie ca avenève apprime ere a spese probbie de quidde ca cercave 'u conziglie, e ce ere furastiere, puteve condinuà sulamende ce ere accumbagnate da 'nu prosenne de Delfi. L'irdine d'a consultazione sceve seconne regole riggide assaije: Le Grice, le cetadine de Delfi tenèvane 'a precedenze, pò avenèvane le cetadine de l'anfizionia pilaio-delfica. Ce avesse accappate ca stavane doje cu 'u stesse deritte, se menave 'u cunde. 'A cetate de Delfi, se mandeneve 'u deritte de recanoscere pe decrete 'a promanzie (προμαντεία), ca ere 'a possibbilità date a 'nu conzultande de essere ricevute da l'oracole apprime de otre.

Apprime de ogne singole oracole, 'u conzultande avera offrì 'u πέλανος (*pelanós*), 'na libbaggione de nature, e pajà 'na tasse addò 'u 'mborte cangiave in base a quidde ca avera cercà, ce ere 'na cose ca faceve parte d'a sfere private o pubbleche. Pò avenève fatte 'u prime sacrificie violende ditte πρόθυσις (*próthysis*) ca normalmende ere 'na capre ca avenève accise, e pò, 'u conzultande avera mettere sus a 'u tavole sacre 'n'otre stuèzze de 'n'otra vittime sacrificale. A stu punde se avviave 'a conzultazione, seconne le teste 'a Pythía traseve jndr'à 'u tembie e faceve asckuà farine d'orze e fogghie de laure sus 'a *hestía* (εστία) da 'u fuèche perenne, pò scenneve jndr'à 'u *ádyton* (ἄδυτον), 'u locale sacre ca s'acchiave sotte a 'u pavimende d'u tembie, addò stave pure l*omphalós* (ὀμφαλός), 'a petra sacre ca indichesce 'u cendre d'u munne. Addà azzettate sus a 'nu calderone sacrificale (*lebēs*, λέβης) achiuse da 'nu cuperchie e puggiate sus a 'nu tripode (*trípous*, τρίπους), tenenne 'nu rame de laure (*dáphnē*, δάφνη) tagghiate frische frische e cercunnate da vapore misteriose ca avenèvane da 'na fenditure d'u terrene ca 'nghianavane verse 'n'aperture verticale cumme quedde de 'nu puzze, jedde pronungiave le oracole ca 'u προφήτης mettève pe iscritte jndr'à 'n'esametre "omeriche". Non ge se sape addò se mettève 'u conzultande, nè ce 'a domanda soje avenève o mene trascritte, ma sta domande ere proposte pe mezze de 'n'alternative a quale 'a Pythía respunneve.

## Note


## 'Ndruche pure
* Delfi
* Apollo
* Pizia
* Omphalos

## Otre pruggette

## Collegaminde fore a Uicchipèdie
* Le luèche d'u mite: l'oracole de Delfi
* 'Nflusse de l'oracole de Delfi sus 'a filosofie greche